Diari Oficial de la Generalitat Valenciana


Sumari del DOGV 6658, del 24-11-2011 (2011/11657)

Notificació de la sentència dictada en el judici verbal de desnonament per falta de pagament número 586/2011.
-------------------------------------------------------------------------------------------------------------

### Dades del document

Número de DOGV
:   6658

Data del DOGV
:   24-11-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/11690


Organisme emissor
:   Jutjat de Primera Instància Número 17 de València

Tipus de document
:   Edicte

Notificació de la sentència dictada en el judici verbal de desnonament per falta de pagament número 586/2011. [2011/11716]  
Verbal desnonament falta pagament - 000586/2011  
De: Promazur, SL.  
Procurador: Emilio Sanz Osset.  
Contra: María Anghelescu.  
Procurador/a: -  
César Manuel Barona Sanchis, secretari judicial del Jutjat de Primera Instància número 17 de València, faig saber:  
Que en el judici a què es fa referència s'ha dictat la resolució que té el text que, literalment, és com segueix:  
«Sentència 303/2011  
Jutge que la dicta: Jesús Ángel López Sanz.  
Lloc: València.  
Data: 24 d'octubre de 2011.  
Demandant: Promazur, SL.  
Advocat: -  
Procurador: Emilio Sanz Osset.  
Demandada: María Anghelescu.  
Advocat: -  
Procurador: -  
Procediment: Verbal desnonament falta pagament - 000586/2011  
València, 24 d'octubre de 2011  
El jutge Jesús Ángel López Sanz, magistrat del Jutjat de Primera Instància número 17 d'aquesta ciutat, he vist aquestes actuacions de judici verbal registrades amb el número 586/2011, sobre acció de desnonament d'habitatge per falta de pagament i reclamació de rendes promogudes per Promazur, SL, representada pel procurador el senyor Sanz Osset i defensada pel lletrat el senyor Cañellas Verdú, contra María Anghelescu, declarada en rebel·lia.  
Antecedents de fet  
Primer. La demandant va presentar demanda de judici verbal sobre acció de desnonament d'habitatge per falta de pagament i reclamació de rendes contra la demandada, i després d'establir els fets i fonaments de dret que va considerar convenients, els quals consisteixen que l'ama és l'actora de l'habitatge siti al carrer de Siete Aguas, número 13, 4, A, de València, arrendat per 675 euros mensuals juntament amb les despeses anuals de comunitat per 495 euros, sense que haja pagat les rendes des d'octubre de 2010 ni les despeses de comunitat, tretes les del primer semestre del contracte, acaba sol·licitant que es dicte sentència per la qual es declare que pertoca el desnonament de l'habitatge arrendat, es declare la pèrdua per la demandada de 675 euros dipositats com a fiança legal, es condemne la demandada al pagament de les rendes i despeses que deu per un import de 4.173,25 euros i de les rendes i rebuts que s'hi produïsquen fins a la sentència, i al pagament de les costes.  
Segon. Admesa la demanda, es va traslladar a la part demandada, i es van citar les parts a judici verbal.  
Tercer. En aquest acte la part actora es va afirmar i ratificar en la seua pretensió, i va afegir que el dia del judici es devien 8.795 euros, i va sol·licitar la recepció del plet a prova.  
La demandada no va comparéixer, cosa per la qual es va declarar la seua rebel·lia processal i el desnonament sense més tràmits.  
Quart. Rebut el judici a prova, la part actora va proposar la prova documental, que fou declarada pertinent.  
Cinqué. Admeses les proves, es va procedir a la pràctica amb el resultat que consta en la interlocutòria, i després d'això es van declarar les actuacions concluses per a sentència.  
Fonaments de dret  
Primer. L'article 440.3 de la Llei d'Enjudiciament Civil obliga a declarar el desnonament sense més tràmits en el cas que el demandat no comparega a l'acte del judici, com va succeir en aquest caso segons consta en l'acta.  
Per això, a l'empara de l'article 27.2 de la Llei d'Arrendaments Urbans de 24 de novembre de 1994, i dels articles 1555, 1091 i 1255 del Codi Civil, s'ha de declarar resolt el contracte d'arrendament subscrit entre les parts i condemnar la demandada a desallotjar l'habitatge i deixar-lo a disposició de l'actora.  
Segon. Pel que fa a la reclamació de rendes i despeses, la demanda ha de ser igualment estimada, ja que la demandada no al·lega ni prova cap pagament davant la documental aportada per la part demandant, ni qüestiona la realitat del deute ni la seua quantia, per la qual cosa cal condemnar-lo al pagament de les rendes i despeses que es deuen, en aplicació dels articles 1091 i 1555 del Codi Civil i concordants de la Llei d'Arrendaments Urbans.  
No pertoca, tanmateix, declarar la pèrdua de la quantitat lliurada per la demandada com a fiança, atés que de l'article 36 de la Llei 29/1994, de 24 de novembre, d'Arrendaments Urbans, es dedueix que la fiança es constitueix per a garantir el compliment per part de l'arrendatari de totes les seues obligacions (no sols del pagament de la renda), i que l'arrendador ha de tornar en finalitzar el contracte dins del mes des que l'arrendatari ha lliurat les claus o ha lliurat la possessió efectiva de l'immoble, ço és, que l'arrendador, una vegada resolt el contracte d'arrendament, disposa d'un mes per a tornar la fiança o, si pertoca, determinar el saldo que siga procedent restituir (amb la determinació prèvia de les rendes que es deuen i altres obligacions assumides per l'arrendatari que amb la fiança es van garantir, la seua compensació amb la fiança).  
  
Tercer. No pertoca una especial declaració pel que fa a les costes del judici, ja que s'estima en part la demanda, en aplicació de l'article 394 de la Llei d'Enjudiciament Civil.  
Dispositiva  
1. Estime en part la demanda presentada per Promazur, SL, contra María Anghelescu.  
2. Declare que pertoca el desnonament de l'habitatge siti al carrer de Siete Aguas, número 13, 4, A, de València.  
3. Declare resolt el contracte d'arrendament subscrit per les parts sobre l'habitatge esmentat.  
4. Condemne la demandada a pagar a l'actora la quantitat de 8.795 euros.  
5. No es fa una declaració especial pel que fa a les costes d'aquest judici.  
Notifiqueu a les parts aquesta resolució i feu-los saber que no és ferma i que s'hi pot interposar un recurs d'apel·lació que cal preparar en aquest Jutjat dins del termini dels cinc dies següents al de la notificació perquè siga substanciat per l'Audiència Provincial de València; per a admetre'l a tràmit cal haver constituït en el compte de dipòsits i consignacions d'aquest Jutjat el dipòsit de 50 euros previst en la disposició addicional quinzena de la Llei Orgànica 6/1985, d'1 de juliol, del Poder Judicial, en la redacció que en fa la Llei Orgànica 1/2009, de 3 de novembre, i indicar el tipus de recurs i el codi corresponent.  
  
Mode d'impugnació: recurs d'apel·lació dins del termini de cinc dies, des que es notifique aquesta resolució, davant d'aquest tribunal.  
Informació sobre el dipòsit per a recórrer:  
De conformitat amb la disposició addicional 15a de la Llei Orgànica del Poder Judicial, perquè el recurs d'apel·lació contra aquesta resolució siga admés a tràmit, s'haurà de constituir un dipòsit de 50 euros, el qual es tornarà només en el cas que el recurs siga estimat. Cal constituir el dipòsit ingressant la quantitat esmentada en el banc Banesto, en el compte corresponent a aquest expedient (JJJJ 0682 KI EEEE AA) indicant en el camp "Concepte" el codi "02 civil-apel·lació" i la data de la resolució objecte de recurs amb el format dd/mm/aaaa. En el cas de realitzar l'ingrés mitjançant una transferència bancària, després d'emplenar el codi de compte corrent (CCC, 20 dígits), indicarà, en el camp "Concepte", el número de compte, el codi i la data en la forma exposada en el paràgraf anterior.  
En cap cas serà admesa una consignació per un import diferent de l'indicat. En el cas que calga realitzar altres pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent. Estan exceptuats de l'obligació de constituir el dipòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Així ho disposa i firma el jutge».  
El jutge magistrat.  
Atés que es desconeix el domicili o la residència actuals de la part demandada, mitjançant la diligència de data 2 de novembre de 2011, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del Jutjat per a portar a efecte la diligència de notificació de sentència.  
  
València, 2 de novembre de 2011.- El secretari judicial: César Manuel Barona Sanchis.